
Arz-e-Nashir |)) 

Arz-e-Nashir 

Maut ke ba'd insaan ko pahle pahal jis awwaleen marhale 
se guzarna padta hai woh qabr ka marhala hai, iss marhale 
mein laazmi taur par har aadmi ko teen sawaalaat ka 
saamna karna padta hai: 

(Tumhaara rab kaun hai?) (Tumhaara deen kiya hai?) 

(Tumhaare Nabi kaun hain?) 

bazaahir yeh teen mukhtasar aur bahut aasaan se nazar 
aane waale sawaalaat hain, lekin kiya har shakhs waqe'atan 
in sawaalaat ka saamna kaamyaabi se karle jaayega? 
haqiqat yeh hai ke bazaahir bahut aasaan aur mukhtasar 
nazar aane waale sawaalaat ke jawaab mein kaamyaabi sirf 
unhi logon ko milne waali hai jinhon ne dunyavi zindagi 
mein in sawaalaat ke jawaabaat tayyaari i'lm aur baseerat ki 
buniyaad ki hogi aur saath hi inke taqaazon ko bhi poora 
kiya hoga, yahi wajah hai ke jo log in sawaalaat ke sahih 
jawaabaat dene mein kaamyaabi haasil karte hain farishte 
unse poochhte hain ke tumhein in baaton ka i'lm kyun kar 
huwa? to woh kahte hain ke main ne kitaabullah ko padha 
aur ilm haasil kiya jabke naakaam logon se farishte kahte 
hain "na tune ilm haasil kiya aur na kalaamullah ki tilaawat 
ki" (Muttafaqun Alaih) 

Bana barin in sawaalaat ke sahih jawaabaat ka ilm haasil 
karna az ahad zaroori hai, shaikhul islam Muhammad Bin 
Abdul Wahaab Rahimahullah ki kitab "Usoole Salaasah" in 
sawaalaat ke sahih jawaabaat se aagaahi faraaham karti 
hai, yeh mukhtasar hone ke baawajood intehaayi mufeed 
aur jaame' kitab hai, Maktaba Al-Usaid Hyderabad, yun to 
Al-ldaratus- Salafiah Lil Buhoosil Islamiah, Hyderabad ki 
taraf se mun'aqid hone waale daura-e-shara'iah ki nisaabi 
zaroorat ki takmeel ke liye iski tabaa'at ka sharaf haasil kar 
rahaa hai lekin mauzu' ki ahmiyat ka taqaaza hai ke ghar 
mein kam az kam iska ek nuskha ho, ummeed ki jaati hai ke 
ziyaadah se ziyaadah log is se mustafeed honge 
Muhad Sajid Usaid Nadvi 

Deen ki ^ 

Deen ki Bunyaadi Usool 

Deen se muta'alliqah teen bunyaadi baatein jinka jaanna 
intehaayi zaroori ho/. 

1.1’lm, ya'ni Allah Ta'ala (aur uski sifaat) ki ma'rfat, Nabi ^ ki 
seerat-e-tayyebah ka i'lm aur deen ke bunyaadi ohkoom-O' 
masaayel daleei ke sooth jaanna. 

2-Deeni ahkaam o-masaayei par a'mal karna. 

3. Deen ki do'wot deno. 

4-Agar tableegh karte huye koyi oozmooy/sh ooye to uss par 
sabar karna. 

Allah Ta'ala ne farmaaya hai. 

"Zamaane ki qasam! be shak insaan khasaare mein hai. 
siwaaye un logon ke jo eemaan laaye aur unhon ne nek amal 
kiye aur ek doosre ko haq ki talqeen ki aur ek doosre ko sabr 
ki talqeen ki. "(Surah Al-Asr:w3-i,s) 

Imam Shaafayi rahimahullah ne farmaaya: 

"Agar Allah Ta'ala apni makhlooq ke liye mohoz iss surot 
(Al-asr) ke e'laawah koyi aur daleei naazil no bhi farmaata to 
bhi bani now' insaan ki kaamyaabi ke liye sirf yohi soorot 
kaafi th/."(Tofseer Ibne Koseer;4/3089, tafseer suratui A'sr) 
Imam Bukhari Sahih Bukhari mein farmaate hain: 
"Qaul-o-amal se pahie i'lm zaroori hai." 

(Sahih BukharhBaabui llm:68) 

Imam Mausoof ne iss boot ki daleei mein Allah Ta'ala ka yeh 
irshaad naqal kiya hai: 

"Pas (aye nabi!) aap jaan leejiye ke bila shuboh Allah ke siwa 
koyi sachcha ma'bood nahin aur apne gunaah ki bakhshish 
maangye." (Surah Muhammad:4Z/i9) 

DeenW 

Veh aayat naqal karne ke bo'd imam saahab wazaahat 
farmaate hain ke iss aayat mein Allah Ta'ala ne qaul-o-amal se 
pahle ma'rfat ka zikr farmaaya hai, lehaaza har musalmaan 
mard aur aurat ko mundarjah zail teen masaayel ki achchhi 
tarah ma'rfat honi chaahiye:<D Allah Ta'ala ki ma'rfat 
®Deen-e-islaam ki ma'rafat OHazrat Muhammad ki 
ma'rafat. 


soos 

Allah Ta'ala ki ^ 

Pahia Usool 

Allah Ta'ala ki Ma'rafat 

Allah Ta'ala ne hamein paida kiya, rizq diya aur phir hamein 
shatrabe muhaar ki tarah aazaad aur be lagaam nahin chhod 
diya balke hamaari rahnumaayi ke liye Rasoolullah 0>ko ko 
mab'woos farmaaya. so jis ne nabi ^ki ki naafarmaani ki 
woh dozakh mein phenk diya jaayega. Allah Ta'ala ka irshaad 
hai: 

"Beshcjk hum ne tumhaari taraf ek Rasool bheja jo turn par 
shaahid hai jaise hum ne Fir'won ne Rasool ki naafarmaani ki 
to hum ne use nehaoyat sakhti se pakad liya." 

(Surah Muzammil:y3/i^, 16) 

Allah Ta'ala ko yeh hargiz pasand nahin ke uski ibaadat 
mein kisi aur ko bhi uske saath shareek kiya jaaye, khaah woh 
koyi muqarrab farishtah ho ya koyi Rasool. Allah Ta'ala ka 
irshaad hai: 

"Aur yaqeenan masjidein Allah hi ke liye hain, lehaaza Allah 
ke saath kisi ko bhi na pukaro." (Surah Jinn.72/18) 

Jo shakhs Rasoolullah ki itaa'at aur ek Allah ki i'baadat 
karta ho, use qata'an zaib nahin deta ke woh aise logon se 
ta'alluqaat ya dosti rakkhe jo Allah Ta'ala aur uske Rasool 
ki mukhaalifat karte hain, khaah woh uske kitne hi qareebi 
rishte daar kyun na hon jaisa ke Allah Ta'ala ne irshaad 
farmaaya hai: 

"(Aye Nabi!) aap (aisi) koyi qaum nahin paayeinge jo Allah 
Ta'ala jo Allah Ta'ala aur uske Rasool ki mukhaalifat karte 
hon agarcheh woh unke baap ya un ke bete ya unke bhaayi ya 

Allah Ta'ala ki 

unka kumbah qabeelah ho. yahi log hain ke Allah ne unke 
dilon mein eemaan likh diya hai aur unhein apne ghaib ke faiz 
se quwwat bakhshi aur woh unhein aisi jannaton mein 
daakhil karega jinke neeche nahrein jaari hong/, woh un mein 
hameshah raheinge, Allah un se raazi ho gaya aur woh usse 
raazi ho gaye, yahi log Allah ka giroh hain, jaan lol beshak (jo) 
Allah ka giroh hai wahi falaah paane waala hai."(Ai Muiaodaiah:5s/22) 
Yaad rahe! (Allah Ta'ala hamein seedhi raah dikhaaye) ke 
seedha raastah aur deen-edbraahimi sirf yeh hai ke hum Allah 
ke liye deen ko khaalis karte huye ek Allah hi ki i'baadat 
karein, Allah Ta’ala ne tamaam logon ko isi baat ka hukm diya 
hai aur unki takhleeq ka maqsad bhi yahi bayaan farmaaya 
hai jaisa ke irshaad-e-aa'Ii hai: 

"Aur main ne jin aur insaan isi liye to paida kiye hain ke woh 
meri hi i'baadat karein."(Az-zaariyaat5i/56) 

Allah Ta’ala ne tauheed ke baare mein jo sab se aham hukm 
diya hai aur woh yeh ke ek Allah hi ki i'baadat ki jaaye. aur 
sab se bura f’el jis se roka gaya hai woh shirk hai aur woh yeh 
hai ke Allah wa’dahu la shareek ke sooth kisia ur ko pukara 
jaaye. Allah Ta’ala ne farmaaya hai; 

"Aur turn Allah ki i'baadat karo aur uske saath kisi ko 
shareek no thhahraao."(An-nisa:4/^6) 

Agar aap se yeh sawaal kiya jaaye ke woh kaun se teen usool 
hain jinhein jaanna insaan ke liye zaroori hai to aap saaf koh 
dein ke har insaan ko apne rob, apne deen aur apne nabi 
hazrat Muhammad ki kama haqqahu ma'rafat honi 
chaahiye. 

Agar aap se poochha jaaye ke "tumhaara rob kaun hai?" to 
aap kahein: "mera rob Allah hai jis ne apni ne'maton se mujhe 
aur tamaam jahaanon ko nawaaza aur batadreej parwaan 

Allah Ta'ala ki 

chaadhaaya. wahi mera ma’bood hai, uske siwa koyi ma'bood 
nahin." farmaan- e-ilaahi hai: 

"Tamaam ta'reefein Allah hi ke liye hain jo saare jahaanon 
ka rab hai."(AI-Faatiha:i/2) 

Ya'ni Allah ke siwa har cheez bajaaye khud ek jahaan hai aur 
un la ta'daad jahaanon mein se ek main bhi boon. 

aur jab aap se sawaal kiya jaaye ke "turn ne apne rab ko 
kaise pahchaana?" to Aap kah deejiye ke Allah Ta'ala ki 
makhlooqaat aur uski nishaanyaan raat aur din, sooraj aur 
chaand bhi hain. hamaare khaaliq wo malik ki be shumaar 
takhleeqaat mein saat zameenein aur saaton aasmaan bhi 
shaamil hain. un zameenon, aasmaanon, khlaaon aur fizaaon 
ke maabain (darmiyaan) tamaam maujoodaat aur 
makhlooqaat zabaan-e-haal se pukaar pukaar kar Allah ki 
zaat- e-aa'Ii aur uski a'zmat wo kibriyaayi ki gawaahi de darhi 
hain, main ne apne rab ko inhin nishaanyon se pahchaana hai. 

Allah Ta'ala ne farmaaya hai: 

"Aur usi (Allah) ki nishaanyon mein se raat aur din aur 
sooraj aur chaand bhi hain. turn log na to sooraj ko sajdah 
karo aur na chaand ko. agar waaqayi turn usi ki i'baadat karte 
ho to turn uss Allah ko sajdah karo jis ne in (sab)ko paida kiya 
hai." (Haammim sajdah:4i/3y) 

Mazeed farmaaya: 

"Beshak tumhaara rab woh Allah hai jis ne aasmaanon aur 
zameen ko chhe dinon mein paida kiya, phir woh a'rsh par 
mustawi ho gaya. woh din ko raat se iss tarah dhaanpta hai 
ke woh (raat) jaldi se use (din ko) aa leti hai aur uss ne sooraj, 
chaand aur taare iss tarah paida kiye ke woh sab uss (Allah) 
ke hukm ke paa band kar diye gaye hain. aagaah raho! paida 
karna aur hukm saadir karna usu ke liye rawaa hai, Allah 

(^1^ Allah Ta'ala ki |)> 

rabbul Aalameen bahut baa barkat hai."(Al-a'araaf:7/54) 

Rab se muraad woh ma'bood-e-haqeeqi hai jiski ibaadat ki 
jaaye. Farmaan-e-llaahi hai: 

"Aye logo! turn apne rab ki ibaadat karo jis ne tumhein 
paida kiya aur un logon ko bhi jo turn se pahle the taake turn 
parhez gaar ban jaao. woh (Rab) jis ne tumhaare liye zameen 
ko hichhowna banaaya aur aasmaan ko chhat (banaaya) aur 
usne aasmaan se paani nazil kiya, phir uske zariye se (kayi 
qism ke) phalon se tumhaare liye rizq nikaala. pas turn Allah 
ke saath shareek na thhahraao, iss haal mein mein ke turn 
jaante ho. "(Al-Baqarah:2/21,22) 

Ibaadat ki Aqsaam 

Har woh kaam jise Allah Ta'ala ne karne ka hukm diya hai, 
woh kaam karna ibaadat hai, masalan: Islam, Eemaan, 
Ehsaan, Dua' Khauf, Ummeed, Tawakkal, Muhabbat, Dar, 
Khushu' wa khashiyyat, Enaabat, Madad talab karna, Panaah 
chaahna, Faryaad karna, Zabah karna aur Nazr maanna 
waghairah yeh tamaam kaam ibaadat mein shaamil hain. yeh 
aur unke e'laawah ibaadat ki digar tamaam aqsaam jinke 
baare mein Allah Ta'ala ne hukm diya hai woh sab Allah 
Ta'ala hi ke liye hon to woh tauheed ke zumre mein hongi aur 
jannat ka haqdaar thhahraayeingi. iske bar'aks agar un mein 
se koyi kaam bhi ghairullah ke liye kiya jaaye to woh shirk 
hoga aur jahannam ka saza wear thhahraayega. Allah Ta'ala 
ne farmaya hai: 

"Aur yaqeenan masjidein Allah hi ke liye hain, lehaaza Allah 
ke saath kisi ko bhi na pukaaro."(AI-jinn:72/i8) 

Pas jis shakhs ne in ibaadaat mein se kisi bhi qism ko 
ghairullah ke liye makhsoos kardiya, woh mushrik aur kaafir 
hai. Allah Ta'ala ne farmaaya hai: 

({j Allah Ta'ala ki 




"Aur jo koyi Allah ke saath kisi aur mo'bood ko pukaare jiski 
uske paas koyi daleel nahin to yaqeenan uska hisaab uske rab 
ke paas hai, beshak kaafir falaah (kaamyaab) nahin 
paayeinge.''(Al-mominoon:23/ii7) 

Hadees mein hai: 

"Dua' ibaadat ka maghz hai."(Jame Tirmezi:33yi, Yeh 
hadees sanad ke lehaaz se za'eef hai lekin isi mafhoom ki ek 
sanadan sahih hadees:(3247)bhi tirmezi hi mein marwi hai jis 
ke alfaaz yeh hain "Du'a hi asal ibaadat hai" 

Allah Ta'ala ne farmaaya: 

"Aur tumhaare rab ne kaha hai: turn mujhe pukaaro, main 
tumhaari (dua'yein) quboof korunga, bilaa shubah jo log meri 
ibaadat se sar kashi karte hain, woh a'nqreeb zaieel wo khaar 
ho kar jahannam mein daakhil honge."(Al-momln:4o/6o) 

Allah Ta'ala hi sar darne ki daleel: Allah Ta'ala ne farmaaya: 
"Pas turn un (kaafiron) se na daro aur mujh hi se daro agar 


turn momin ho." (Aal-e-lmran-.s/iys) 

Allah Ta'ala hi se ummeed rakhne ki daleel: Farmaan-e-llaahi 
hai: 

"Phir jo shakhs apne rab se mulaaqaat ki ummeed rakhta ho 
to chaahiye ke nek amal kare aur apne rab ki ibaadat mein 
kisi ko shareek na kare."(Al-l<ahaf:i8/iio) 

Allah Ta'ala hi par tawakkal karne ki daleel: Farmaan-e- 


llaahi hai: 

"Aur agar turn mom/n ho to tumhein Allah hi par bharosa 
karna chaahiye."(AI-maayidah:5/23) 

Mazeed farmaaya: 

"Aur jo shakhs Allah par tawakkal kare to woh use kaafi 
hai. "(At-talaaq:63/3) 

Allah Ta'ala ki taraf raghbat karne aur usse darne ki daleel: 

(12) ((Allah Ta'ala ki 

Allah Ta'ala ne farmaaya: 

"Beshak woh (Ambiya nekyon mein jaldi karte aur 

hamein raghbat aur dar se pukaarte the aur woh hamaare hi 
niyaaz mand the."(AI-Ambiya: 2 i/ 9 o) 

Allah Ta'ala hi se khashiyyat ki daleel: Allah Ta'ala ne 
farmaaya: 

"Pas turn un (kaafiron) se na daro aur mujh hi se daro." 

(AI-Maayidah:s/3) 

Allah Ta'ala hi ki taraf ruju' karne ki daleel: farmaan-e-llaahi 
hai: 

"Aur turn apne rab ki taraf ruju' karo aur uske farmaan 
bardaar ho jaao." (Az-Zumar^g/^^) 

Allah Ta'ala hi se madad talab karne ki daleel: Allah Ta'ala 
ne farmaaya: 

"Hum ten hi ibaadat karte aur tujh hi se madad chaahte 
hain. "(AI-Faatiha:i/g) 

Rasoolullah ne farmaaya: 

"Jab turn madad talab karo to Allah hi se madad talab 
karo. "(Jame Tirmezi:25i6) 

Allah Ta'ala hi se panoah maangne ki daleel: Allah Ta'ala ne 
farmaaya: 

"kah deejiye! main insaanon ke rab ki panaah mein aata 
boon, insaanon ke baadshaah ki."(An-Nas:ii4/2,i) 

Allah Ta'ala hi ko ghaus maanne ki daleel: farmaan-e-ilaahi 
hai: 

(Yaad karo) jab turn apne rab se faryaad kar rahe the to 
usne tumhaari faryaad qubool karli."(AI-Anfaal:8/g) 

Sirf Allah Ta'ala hi ke naam par zabah karne ki daleel: 
farmaan-e-ilaahi hai: 

"Kah deejiye: beshak meri namaaz, meri qurbaani, men 

((Allah Ta'ala ki • 

zindagi aur meri mciut, (sab kuchh) Allah rabbul Aalameen hi 
ke liye hai. uska koyi shareek nahin aur mujhe isi (baat, ya'ni 
tauheed) ka hukm diya gaya hai aur main sab se pahia 
musalmaan hun."(AI-An'aam:6/i62,i63) 

Aur hadees mein hai ke Rasoolullah ne farmaaya: 

"Jo shakhs Allah ke e'laawah kisi aur ke liye zabah kare uss 
par Allah ki la'nat ho."(Sahih MuslimngyS) 

9 Nazr ki daleel: Allah Ta'ala ne farmaaya: 

"Woh apni nazrein poori karte aur uss din se khauf khaate 
hain jis ki aafat (har taraf) phaili hogi."(Ad-dahar:76/7) 

0OO 

Doosra Usool 


Deen-e-lslam 


Deen-e-lslaam kiMa'rafat 

Deen-e-lslaam ko dalaayel se pahchaanna chaahiye, ya'ni 
tauheed ke zariye se Allah Ta'ala ke liye sar-e-tasleem kham 
karna, etaa'at ke zariye se uska farmaan bardaar hona aur 
shirk se bachte huye uske saath khuloos ka izhaar karna. 
marafat-e-deen ke teen maraatib hain: 

Olslam &Eemaan @Ehsaan 

In maraatib mein se har martabe ke arkaan hain: 

Olslam 

Islam ke paanch arkaan hain: 

•Shahaadat dena ke Allah ke siwa koyi ma'bood nahin aur 
Muhammad ^ uske bande aur Rasool haih. 

•Namaaz qaayem karna 

•Zakaat dena 

•Baitullah ka hajj karna 

•Ramzaan ke roze rakhna 

•Shahaadat ki daleel: Allah Ta'ala ne farmaaya: 

"Allah ne gawaahi di hai ke uske siwa koyi ma'bood nahin, 
farishton aur able i'lm ne bhi (gawaahi di hai) daraan haalyeh 
ke woh insaaf ke saath qaayem hai, uske siwa koyi ma'bood 
nahin, woh ghaalib hai, khoob hikmat waala hai." 

(Aal-e-lmran:3/i8) 

Iske ma'na yeh hain ke Allah ke siwa koyi haqeeqi ma'bood 
nahin. iaa ilaaha illallah rabbul izzat ke siwa jin ki ibaadat ki 
jaati hai, unki nafi karne waala hai aur illallah saabit karta hai 
ke har qism ki ibaadat sirf Allah Ta'ala hi ke liye rawa hai, woh 
yakta hai, jis tarah uski hukoomat wo farmarawaayi mein 
koyi shareek nahin, thheek isi tarah uski ibaadat mein bhi 
koyi shareek wa saheem nahin. iski tafseer khud Allah Ta'ala 

Deen-e-lslam 

ne qur'an majeed mein iss tarah farmaayi hai: 

"Aur jab Ibrahim ne apne baap aur apni qaum se kaha: bila 
shubah main un (baton) se bezaar hoon jinki turn ibaadat 
karte ho. siwaaye ass (Allah) ke jis ne mujhe paida kiya to 
beshak wahi jald men rahumaayi farmaayega. aur (Ibrahim) 
apni aulaad mein (bhi) isi (kalma-e-tauheed) ko ek baoqi 
rahne waala kalimah bana gaye taake woh (Allah ki taraf) 
raja' karein."(Az-zukhuruf:43/26,28) 

Neez farmaaya: 

"Aap kah deejiye: aye able kitab! aisi boat ki taraf aao jo 
homaare aur tumhaare darmiyaan yaksaan (baraabar) hai, 
yeh ke hum Allah ke siwa kisi ki ibaadat na karein aur uske 
saath kisi ko shareek na thhahraayein aur hum mein se koyi 
Allah ke siwa kisi ko rab na banaaye, phir agar woh munh 
modein to turn kah do:iss baat ki gawaah raho ke be shak 
hum Allah ke farmaanbardaar hain."(Aal-lmran:3/64) 

Nabi 0 - ki risaalat ki daleel: farmaan-e-llaahi hai: 

"(Logo!) yaqeenan tumhaare paas tumhi mein se ek Rasool 
aa gaya hai, uss par tumhaara takleef mein mubtala hona 
giran guzarta hai, woh tumhaari bhalaayi ka bahut harees 
hai, mominon par nehaayat shafeeq, bahut raham karne 
waala hai."(At-Taubah:^/i28) 

Yeh gawaahi dena ke Muhammad Allah Ta'ala ke Rasool 
hain. iska matlab yeh hai ke jis kaam ka aap hukm farmaayein 
woh kaam karna, jis cheez ki khabar dein uski tasdeeq karna 
aur jis cheez se mana' farmaayein us se ruk jaana aur aap ^ 
ke bataaye huye tareeqe ke mutaabiq Allah Ta'ala ki ibaadat 
karna. 

Namaaz qaayem karne aur zakaat adaa karne ki daleel, neez 
iss zimn mein tauheed ki wazaahat: farmaan-e-ilaahi hai: 
"Haalaanke unhein yahi hukm diya gaya tha ke woh Allah ke 
liye bandagi khaalis karke, yaksoo ho kar, uski ibaadat karein 
aur woh namaaz qaayem karein aur zakaat dein aur yahi 

seedhi millat ka deen hai."(Al-Bayyinah:98/5) 

Ramzaan ke rozon ki daleel: Allah Ta'ala ne farmaaya: 

"Aye logo jo eemoan laaye hoi turn par rozah rakhna isi 
tarah farz kiya gaya hai jis tarah un logon par farz kiya gaya 
tha jo turn se pahle the taake turn muttaqi ban jaao." 

(Al-Baqarah:2/i83) 


Baitullah ka hajj karne ki daleel: Allah Ta'ala ne farmaaya: 
"Aur Allah ne un logon par baitullah ka hajj farz kiya hai jo 
uski taraf safar karne ki taaqat rakhte hon. aur jis ne kufr kiya 
to be shak Allah saari dunya se be parwa hai."(Aal-e-lmran: 3 / 97 ) 

OEemaan 

Eemaan ki sattar(yo) se ziyaadah shaakhein hai. sab se 
buland aur a'alaa hissa laa ilaaha illallah ka eqraar aur sab se 
halka darjah raaste se takleef dah cheez ko door karna hai. 
aur Haya bhi eemaan ka (aham) hissa hai. 

Eemaan ke chhe arkaan hain: Allah par, uske farishton par, 
uski kitabon par, uske Rasoolon par, qiyaamat ke din par aur 
taqdeer ke achchhe aur bure hone par eemaan laana. 

Pahle paanch arkaan ki daleel: Allah Ta'alane farmaaya: 
"Neki yeh nahin ke turn apne munh mashriq aur maghrib ki 
taraf pher lo balke neki to uss shakhs ki hai jo Allah par 
eemaan, aakhrat ke din par, farishton par, (aasmaani) 
kitabon par aur nabyon par eemaan laaye."(Al-Baqarah:2/i77) 
Taqdeer par eemaan laane ki daleel: farmaan-e-ilaahi hai: 
"Bila shubah hum ne bar cheez ek muqarrar andaaze ke 
mutaabiq paida ki hai."(AI-Qamar:54/4g) 

OEhsaan 

Ehsaan ka ek hi rukn hai. aur woh yeh hai (ke jaise Nabi ^ 
ne farmaaya:) "Turn Allah ki ibaadat iss andaaz se karo goya 
turn use dekh rahe ho aur agar turn use nahin dekh rahe to 
woh yaqeenan tumhein dekh rahaa hai." 

(Sahih Bukhari.’so, Sahih Muslim:8) 


Allah Ta'ala ne farmaaya: 

(^1^ Deen-e-lslam ^ 

"Bilashubah Allah Taqwa ikhtiyaar karne waalon aur ehsaan 
(neki) karne waalon ke saath hai."(An-Nahci:i6/i28) 

Neez farmaaya: 

"Aur aap (Allah) Ghaalib (aur) Raheem par tawakkal 
rakkhein jo aap ko dekhta hai jab aap (akele namaaz mein) 
qiyaam karte hain aur sajdah karne waalon ke saath aapka 
uthhna baithhna (bhi dekhta hai). bitaashubah wahi (Allah) 
sunne waala, jaanne waala hai. "(Ash-Sho'ra:26/2i7,22o) 

Neez farmaaya: 

"Aur (aye nabi!) aap /is haal mein bhi hote hain aur Allah ki 
taraf se (naazil shudah) qur'an mein se jo kuchh bhi padhte 
hain aur turn log jo bhi amal karte ho, uss waqt hum tumhein 
dekh rahe hote hain jab turn uss mein masroof hote ho." 

(Yunus:w/6i) 

Ehsaan ke muta'alliq hadees-e-Jibrayeel bahut mash hoor 
hai jo hazrat Umar bin Khattaab se marwi hai: 

"Hum Nabi ke paas baithhe huye the ke achaanak ek 
shakhs hamaare paas aaya. uske kapde nehaayat safed aur 
baal intehaayi siyaah the. uss par safar ke aasaar bhi nahin 
the. hum mein se koyi use jaanta bhi nahin tha. woh Nabi ^ 
ke saamne baithh gaya. usne apne ghutne aapke ghuton ke 
saamne rakkhe aur apne haath Aap ki raanon par rakkhe 
aur arz ki: "Aye Muhammad mujhe islam ke baare mein 
bataayein. Rasoolullah ne farmaaya:"lslam yeh hai ke too 
gawaahi de ke Allah ke siwa koyi ma'bood nahin aur hazrat 
Muhammad 0 ’ Allah ke Rasool hain, namaaz qaayem kare, 
zakaat adaa kare, ramzaan ke roze rakkhe aur agar istetaa'at 
ho to baitullah ka hajj kare." uss (saayel) ne kaha: aap sach 
farmaate hain. hum ne ta'ajjub kiyake woh khud hi aap se 
sawaal karta hai aur khud hi aapki tasdeeq bhi karta hai. phir 
usne kaha: mujhe eemaan ke baare mein bataayein. Nabi 0 
ne farmaaya: "(Eemaan yeh hai) ke too Allah par, uske 
farishton par, uski kitaabon par, uske Rasoolon par, 

Qiyaamat ke din par our taqdeer ke achchha aur bura hone 
par eemaan laaye." uss (saayel) ne kaha: aap sach farmaate 
hain. phir usne kaha: mujhe ehsaan ke baare mein bataayein. 
Nabi 0 ne farmaaya: "(Ehsaan yeh hai) ke tu Allah ki iss 
tarah ibaadat kare goya tu use dekh rahaa hai aur agar tu use 
nahin dekh rahaa to woh yaqeenan tujhe dekh rahaa hai." 
phir usne sawaal kiya: qiyaamat ke baare mein bataayein to 
Aap ne farmaaya: "jis se sawaal kiya gaya hai, woh bhi 
sawaal karne waale se ziyaadah nahin jaanta." phir usne 
sawaal kiya: qiyaamat ki nishaanyaan bataayein. Aap # ne 
farmaaya; "Iski nishaanyaan yeh hain) ke laundi apna aaqa 
janegi aur turn dekhoge ke nange paaun aur borhonah /ismon 
waale fuqraa qism ke log aur bakriyon ke charwaahe apni 
bulando-baala imaaraton par fakhr karenge." Hazrat Umar 
ne farmaaya ke phir woh ajnabi saayel to chalaa gaya aur 
main (hairat ki tasweer bana) kuchh der baithha raha, phir 
Nabi ne farmaaya; Aye Umar! tumhe/n ma'loom hai ke 
woh saayel kaun tha?" main ne kaha: Allah aur uska Rasool 
ziyaadah jaante hain. Aap M ne farmaaya: "woh Jibrayeel 
the, tumhein tumhaare umoor-e-deen sikhaane aaye 
the. "(Sahih Bukhari.'SO, Sahih MuslirrvS) 

Hazrat Muhammad.^ ki Ma'rafat 


Aap ka naam-o-nasab 

Muhammad # bin Abdullah bin Abdul Muttalib bin 
Haashim hai. Haashim ka ta'alluq Quraish se tha aur quraish 
arab ka mash hoor tareen qabeelah hai. arab hazrat 
Ismaayeel bin Hazrat Ibrahim ki aulaad hain. un par aur 
hamaare Nabi par afzal durood-o-salam ho. 

Nabi P- ki umr 63 saal thi. chaalis saal nabuwwat se qabi 
aur 23 saalah nabuwwat ki zindagi hai. Aap surah A'laq (ki 
pahli wahi) se nabi bane aur surah mudassir (ki doosri wahi) 
se mansab-e-resaalat par faayez kiye gaye. Allah Ta'ala ne aap 
ko shirk se bachaane aur touheed ki da'wat dene ke liye 
mabwoos farmaaya. Allah Ta'ala ne farmaaya: 

"Aye lehaaf mein lipatne waalel uthhye aur daraaiye. aur 
apne rab ki badaayi bayaan keejiye. aur apne kapde paak 
rakhye aur naa paaki chhod deejiye."(Al Muclassir:74/i,5) 

"Qum Fa anzir" ke ma'na hain ke shirk se daraao (aagaah 
karo) aur tauheed ki da'wat do. 

"Wa Rabbaka Fakabbir" ya'ni tauheed ke zariye se apne rab 
ki a'zmat bayaan karo. 

"Wa Siyaabak Fatahhir" ya'ni apne a'amaal ko shirk se 
bachaao. 

"War-Rujza Fahjur" Ar-rujz ke ma'na but aur fahjur ke ma'na 
hain ke uss but ko aur uske pair-o-kaaron ko chodh dein, 
ya'ni qata' ta'alluq karlein aur un se bezaari ka izhaar 
karein. 

Aap # ne iss tauheed ki da'wat par 10 saal sarf kiye aur 10 
saal ke ba'd aapko me'raaj aasmaani karaayi gayi, wahaan 
aap par paanch namaazein farz huyin. 3 saala makkah mein 

namaazein adaa kin iske ba'd hijrat ka hukm huwa to aap 
Madinah tashreef le gaye. 

Hijrat ke ma'na hain: Shirk waale e’laaqe ko chhod kar 
islam waale e'laaqe mein chafe jaana. ummat-e-muslimah par 
farz hai ke woh shirk waale e'laaqe ko chhod kar tauheed 
waale e'laaqe mein chafe jaayein aur yeh farziyat qiyaamat 
tak ke liye hai. Allah Ta'ala ne farmaaya: 

"Bila shubah jin logon ki iss haalat mein farishte jaan qabz 
karte hain ke woh (jaan boojh kar kaafiron mein rah kar) apni 
jaanon par zulm karte rahe hon to farishte poochhte hain ke 
turn kis haal mein the? woh kahte hain; hum zameen mein 
kamzor the. tab farishte kahte hain: kiya Allah ki zameen 
wasi' na thi ke turn uss mein hijrat kar jaate? chunaancheh 
yahi log hain jinka thhekaana jahannam hai aur woh bahut 
bura thhekaana hai. magar woh mard aur auratein aur 
bachche jo waqayi' be bos hon aur woh uss jagah se nikalne 
ka koyi waseelah aur koyi raastah nahin paate, un logon ke 
baare mein ummeed hai ke Allah unhein maa'f kar dega aur 
Allah bahut maa'f karne waala hai, nehaayat bakhashne 
waala hai."(An-Nisa:4/97,g9) 

Neez farmaaya: 

"Aye mere bando jo eemaan laaye ho! bila shubah men 
zameen mein wasi’ hai, lehaaza turn meri hi ibaadat karo." 


(AI-A'nkaboot:29/^6) 

Imam Baghwi rahimahullah farmaate hain ke yeh aayat un 
musafmaanon ke baare mein naazil huyi jo Makkah mein the 
aur unhon ne abhi hijrat nahin ki thi, Allah Ta'ala ne unhein 
bhi eemaan waale kah kar pukaara hai. Rasoolullah 0 ne 
farmaaya: 

"Jab tak taubah hoti rahegi, hijrat munqata' nahin hogi. aur 
jab tak sooraj maghrib se tulu' nahin hota, taubah qubool 
hoti rahegi. "(SunanAbi Dawood;2479) 

Jab Nabi ^ ne Madinah mein qiyaam farmaaya to shari'at 

ke baaqi ahkaam par amal karne ka hukm diya, jaise, zakaat, 
rozah, hajj, azaan, jehaad, neki ka hukm dena, buraayi se 
rokna aur iske e'laawah digar sharayi' ahkaam. aap ne 
sharayi' ahkaam ke nufooz- o-ishaa'at ke liye ghair munqata' 
taur par musalsal das saal tak be m/s/ mehnat aur jidd-o-jehad 
farmaayi. bilaakhir aap takmeel-e-deen ki bashaarat de kar 63 
saal ki umr mein Allah Ta'ala ki taraf se payaam-e-ajal par 
labbaik kahte huye iss faani dunya se abdi jahaan ki taraf 
tashreef le gaye. 

Nabi to dunya se rahlat farmaa gaye magar aapka deen 
baaqi hai aur yeh aisa deen hai jiski raushni mein Aap ne 
ummat ko bhalaayi ki har cheez se aagaah wa aashnaa kiya, 
neez har qism ke shuroor o fitan se khabar daar kar diya. 

Bhalaayi (khari) jis ki Aap ne nishaan dahi farmaayi woh 
tauheed aur woh tamaam umoor hain jinhein Allah Ta'ala ne 
pasand farmaaya hai. aur buraayi (shar) jis se aap ne aagaah 
farmaaya, woh shirk aur woh tamaam cheezein hain jo Allah 
Ta'ala ko naa pasand hain aur jin se uss ne mana' farmaaya 
hai. Allah Ta'ala ne Aap # ko tamaam insaanon ki taraf 
mabwoos farmaaya. aap ki itaa'at ko tamaam jinon aur 
insaanon par farz qaraar diya. Allah Ta'ala ne Aap ko yeh 
e'laan karne ka hukm farmaaya: 

"Kah deejiye: Aye logo! beshak main turn sab ki taraf Allah 
ka Rasool hoon."(Al-A'raaf:7/i58) 

Aur Allah Ta'ala ne deen ko mukammal kar diya jaisa ke 
irshaad farmaaya: 

"Aaj main ne tumhaare liye tumhaara deen mukammal kar 
diya aur turn par apni ne'mat poori kar di aur tumhaare liye 
islam ko deen ke taur par pasand karliya."(AI-Maayidah:5/3) 

Nabi #k/ wafaat ki daleel:farmaan-e-ilaahi hai: 

"(Aye nabi!) bila shubah aap bhi marne waale hain aur woh 
bhi yaqeenan marne waale hain. phir bila shubah turn 
qiyaamat ke din apne rab ke paas jhadoge."(Az-Zumar:39/3o,3i) 

Marne ke ba'd dobaarah uthhaaye jaane ki daleel: Allah 
Ta'ala ne farmaaya: 

"Hum ne tumhe/n isi zameein se paida kiya aur isi mein 
tumhein lautaayeinge aur isi mein se tumhein ek baar phir 
nikaaleinge. "(Taaha:2o/55) 

Neez farmaaya: 

"Aur Allah hi ne tumhein zameen se (khaas andaaz se) 
ugaaya, phir woh tumhein uss mein lautaayega aur phir 
tumhein (dobaarah) nikaalega."(Nooh:pi/i7,i8) 

Dobaarah zindah karne ke ba'd unka hisaab hoga aur amal 
ke mutaabiq jaza aur saza hogi. Allah Ta'ala ne farmaaya: 

"Aur Allah hi ke liye hai jo kuchh aasmaanon mein aur jo 
kuchh zameen mein hai taake woh un logon ko jinhon ne bure 
kaam kiye, unke a'amaal ki saza de aur un logon ko jinhon ne 
achchhaayiyaan kin, achchha badlah de."(An-Najam:53/3i) 

Jis shakhs ne marne ke ba'd dobaarah uthhaaye jaane ko 
jhutlaaya usne kufr kiya. Allah Ta'ala ne farmaaya: 

"Kaafiron ne da'wa kiya ke unhein (qabron se) hargiz nahin 
uthhaaya jaayega. (Aye nabil) kah deejiye: kyun nahin? mere 
rab ki qasam! tumhein zaroor uthhaaya jaayega, phir 
tumhein zaroor bataaya jaayega jo turn ne amal kiye aur yeh 
Allah par bilkul aasaan hai."(At-Taghaabut:64/7) 

Allah ne tamaam Ambiyaa ko khush khabri dene aur 

daraane waala banaa kar bhejaa. farmaan-e-ilaahi hai: 
"Khushkhabri dene waale aur daraane waale Rasool bheje 
taake Rasoolon ke ba'd logon ke liye Allah ko ilzaam dene ki 
koyi gunjaayish na rahe. aur Allah bada zabardast, badi 
hikmat waala hai."(An-Nisa:4/i65) 

Pahle Nabi Nooh aur aakhri Nabi hazrat Muhammad 
hain. aur ap khaatimunnabiyyin hain.Irshaad-e-Rabbaani 
hain: 

"(Aye Nabi!) beshak hum ne aap ki taraf wahi ki jaise hum 
ne Nooh aur unke ba'd doosre nabyon ki taraf wahi ki." 

(An-Nisa:4/i63) 

Allah Ta'ala ne Nooh se lekar Muhammad # tak har 
ummat mein ek Rasool mabw'oos kiya. woh unhein ek Allah 
ki i'baadat karne ka hukm dete the aur taaghoot ki i'baadat 
se mono' karte the. Allah Ta'ala ne farmaaya: 

"Aur yaqeenan hum ne har ummmat ek Rasool bheja ke 
Allah ki ibaadat karo aur taaghoot se bacho."(An-Nahal:i6/36) 
Allah Ta'ala ne tamaam bandon par farz qaraar diya hai ke 
taaghoot ka inkaar karein aur Allah par eemaan laayein. 
Imam Ibne Qayyim rahimahullah farmaate hain ke 
"Taaghoot" ke ma'na yeh hain ke bandah apni had se 
tajaawuz kar jaaye, khaah woh ma'bood ke usioob mein ho 
ya matbu'-o-mata' ke andaaz mein, aur taaghoot be shumaar 
hain, taahum bade yeh paanch hain: 

• Iblees mlw'oon 

• Woh shakhs jo apni ibaadat karwaa kar khush hota hai. 

• Jo logon ko apni ibaadat ki da'wat deta hai. 

• Jo da'wa karta hai ke main ghaib jaanta boon. 

• Aur jo Allah ki naazil kardah shari'at ke elaawah kisi aur 
cheez se faisle karta hai Allah Ta'ala ne farmaaya: 

"Deen mein koyi zabardasti nahin, hidaayat gumraahi se 
waazeh ho chuki hai, phir jo shakhs Taaghoot ka inkaar kare 
aur Allah par eemaan le aaye to yaqeenan usne ek mazboot 
kada (<>' ) thaam liya jo tootne waala nahin. aur Allah khoob 
sunne waala, khoob jaanne waala hai."(AI-Baqarah:2/256) 

Yahi Ma'na wa mafhoom la ilaaha illallah ka hai ke Allah ke 
siwa koyi ma'bood nahin. Rasoolullah ^ ne farmaaya: 
"(Tamaam)umoor ki asal islam hai, iska sutoon namaaz hai 
aur iski kohaan ki choti (a'ala tareen amal) jihaad karna 
hai."(Jame Tirmezi:26i6) 

